ອອສເຕຣເລຍຈະຢູ່ທີ່ ອັຟການິສຖານອີກ 10 ປີ
ນຍ ອອສເຕຣເລຍກ່າວວ່າ ການພົວພັນຂອງອອສເຕຣເລຍ ໃນອັຟການິສຖານ ອີກຢ່າງນ້ອຍນຶ່ງທົດສະວັດ
ນາຍົກລັດຖະມົນຕີອອສເຕຣເລຍທ່ານນາງ Julia Gillard ກ່າວວ່າ ທະຫານອອສເຕຣເລຍ ຍັງຈະສືບຕໍ່ປະຕິບັດງານ ຢູ່ໃນອັຟການິສຖານ ຢ່າງນ້ອຍເປັນເວລາອີກນຶ່ງທົດສະວັດ ທ່ານນາງ Gillard ໄດ້ປະກາດໃນວັນອັງຄານມື້ນີ້ໃນຕອນ ເລີ້ມຕົ້ນຂອງການອະພິປາຍ ເປັນເວລາ 3 ມື້ຂອງສະພາ ແຫ່ງຊາດກ່ຽວກັບການປະກອບສ່ວນເຂົ້າໃນການປະຕິບັດ ງານ ພາຍໃຕ້ການນໍາພາຂອງອົງການເນໂຕ້ ເພື່ອທໍາການ ຕໍ່ສູ້ກັບພວກທາລີບານນັ້ນ ນາຍົກລັດຖະມົນຕີອອສເຕຣເລຍກ່າວຕໍ່ສະມາຊິກສະພາ ແຫ່ງຊາດວ່າ ໃນທີ່ສຸດສະຫະລັດກໍໄດ້ນຳໃຊ້ຍຸດທະສາດ ທີ່ຖືກຕ້ອງ ເພື່ອເອົາຊະນະກຸ່ມກໍ່ການຮ້າຍອາລກາຍດາ ແລະພວກກະບົດທາລີບານ ແຕ່ທ່ານນາງເວົ້າວ່າ ມັນຈະ ໃຊ້ເວລາອີກນຶ່ງຊົ່ວຄົນຂອງຊາວອັຟການິສຖານ ຈຶ່ງຈະສາ ມາດສ້າງຕັ້ງລັດຖະບານ ທີ່ປະຕິບັດງານໄດ້ ອອສເຕຣເລຍມີທະຫານ 1,550 ຄົໃນອັຟການິສຖານຫຼາຍທີ່ສຸດສຳລັບປະເທດທີ່ບໍ່ແມ່ນ ສະມາຊິກອົງການເນໂຕ້ ແຕ່ຈຳນວນພວກທະຫານບາດເຈັບລົ້ມຕາຍ ທີ່ເພີ້ມຂຶ້ນນັບມື້ ຮວມທັງການເສຍຊີວິດຂອງທະຫານ 21 ຄົນເຮັດໃຫ້ການສະໜັບສະໜຸນຂອງປະຊາຊົນ ຫຼຸດນ້ອຍລົງ